Montgomery Clift

Montgomery Clift (født 17. oktober 1920 i Omaha i Nebraska i USA, død 23. juli 1966 i New York City) var en amerikansk filmskuespiller.

Liv og virke
Han debuterte på Broadway i en alder av 15 år, og gikk til filmen i 1948 med Et streif av sol, etterfulgt av Red River. I begge filmene viste han usedvanlig gode skuespillerferdigheter. Han fikk sitt gjennombrudd som George Eastman i En plass i solen i 1951, hvor han spilte mot Elizabeth Taylor, som også var en relativt ny stjerne på filmlerretet.

Clift grunnla sammen med Marlon Brando en ny skuespillerform i Hollywood, den såkalte «method acting», en mer naturalistisk stil som gir rom for mer improvisering. I likhet med Brando var Clift mer enn en filmstjerne, han var også en høyt anerkjent skuespiller, ja faktisk genierklært av mange. Clift viste imidlertid ikke – igjen i likhet med Brando – særlig mye begeistring over sin suksess. Han hevdet at han var en ganske vanlig skuespiller, som aldri hadde drømt om å bli stjerne.

Som person var han ifølge flere selvdestruktiv og kunne være vanskelig å arbeide sammen med. Etter å ha fullført filmen Herfra til evigheten i 1953 skulle det ta fire år før han opptrådte på det hvite lerret igjen, og da hadde nye stjerner som James Dean og Paul Newman i stor grad overtatt. Hans begrensede aktivitet i filmindustrien var kanskje noe av årsaken til at hans popularitet sank mot slutten av 1950-årene. Det gjorde ikke saken bedre da han i 1956 ble utsatt for en bilulykke, som smadret ansiktet hans fullstendig. Plastiske kirurger klarte å gjenopprette ansiktet hans til en viss grad, men det var umulig å gi ham tilbake det vakre utseendet han var blitt så berømt for.

Ettervirkningene av bilulykken og den dalende populariteten gav Clift problemer med alkohol og narkotika. Dette medførte hjerteproblemer, og det kom ikke som en overraskelse da han døde i en alder av 45 år.

Selv om Clift ikke har legendestatus i dag på høyde med Brando og Dean, har han fremdeles mange tilhengere og oppdages fremdeles av nye generasjoner. Han har fått en stjerne på Hollywood Walk of Fame.

Filmography
 År Film Rolle Regissør 1948 Et streif av sol Ralph 'Steve' Stevenson Fred Zinnemann Red River Matthew 'Matt' Garth Howard Hawks 1949 Arvingen Morris Townsend William Wyler 1950 Den store luftbroen Technical Sergeant Danny MacCullough George Seaton 1951 En plass i solen George Eastman George Stevens 1953 Skriftemålet Fr. Michael William Logan Alfred Hitchcock Nattekspressen Giovanni Doria Vittorio De Sica Herfra til evigheten Pvt. Robert E. Lee 'Prew' Prewitt Fred Zinnemann1957 Regntreets land John Wickliff Shawnessy Edward Dmytryk Operation RaintreeHimself 1958 Møte med ukjent Adam White Vincent J. Donehue Unge løver Noah Ackerman Edward Dmytryk 1959 Plutselig, i fjor sommer Dr. John Cukrowicz Joseph L. Mankiewicz 1960 Den ville elven TVA agent Chuck Glover Elia Kazan 1961 Uten feste Perce Howland John HustonDommen i Nürnberg Rudolph Petersen Stanley Kramer1962 Freud Sigmund Freud John Huston 1966 Avhopperen Prof. James Bower Raoul Lévy

 Referanser 

Litteratur
Patricia Bosworth: Montgomery Clift: A Biography. New York: Harcourt Brace and Bantam, 1978. (Reissued by Limelight Press, 1980)

 Eksterne lenker 



Kategori:Skuespillere fra USA
Kategori:Hollywood Walk of Fame
Kategori:Personer fra Omaha
Kategori:Fødsler i 1920
Kategori:Dødsfall i 1966